CELEX: 32010D0134
Language: lt
Date: 1267401600000
Title: 2010/134/: 2010 m. kovo 1 d. Komisijos sprendimas, kuriuo iš dalies keičiamos Sprendimo 2006/473/EB nuostatos dėl pripažinimo, kad žemyninėje Australijoje nėra Xanthomonas campestris (visi štamai pavojingi citrusams) (pranešta dokumentu Nr. C(2010) 1063)

4.3.2010   
            
            
               LT
            
            
               Europos Sąjungos oficialusis leidinys
            
            
               L 53/10
            
         KOMISIJOS SPRENDIMAS
   2010 m. kovo 1 d.
   kuriuo iš dalies keičiamos Sprendimo 2006/473/EB nuostatos dėl pripažinimo, kad žemyninėje Australijoje nėra Xanthomonas campestris (visi štamai pavojingi citrusams)
   (pranešta dokumentu Nr. C(2010) 1063)
   (2010/134/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos IV priedo A dalies I skirsnio 16.2 punktą,
   kadangi:
   
               (1)
            
            
               2006 m. liepos 5 d. Komisijos sprendimu 2006/473/EB, pripažįstančiu, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams) (2), pripažįstama, kad Australijoje Naujajame Pietų Velse, Pietų Australijoje ir Viktorijoje nėra Xanthomonas campestris (visi štamai pavojingi citrusams).
            
         
               (2)
            
            
               Australija pateikė išsamios techninės informacijos, pagrįstos ligų kontrolės ir likvidavimo programų ir daugiamečių oficialių apžiūrų išvadomis, kuria įrodoma, kad Xanthomonas campestris židinys Kvinslende buvo sėkmingai likviduotas, ir kad Šiaurės Teritorijoje ir Vakarų Australijoje nėra Xanthomonas campestris. Todėl reikėtų pripažinti, kad šio kenksmingo organizmo nėra nei vienoje citrusus auginančioje žemyninės Australijos teritorijoje.
            
         
               (3)
            
            
               Todėl Sprendimą 2006/473/EB reikėtų atitinkamai iš dalies pakeisti.
            
         
               (4)
            
            
               Šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/473/EB 1 straipsnio 2 dalies a punktas pakeičiamas taip:
   
               „a)
            
            
               Australija: Naujasis Pietų Velsas, Šiaurės Teritorija, Kvinslendas, Pietų Australija, Viktorija ir Vakarų Australija;“.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. kovo 1 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 187, 2006 7 8, p. 35.